CONTRACT DE ÎNCHIRIERE
(FOLOSINȚĂ TEREN)
Nr.________/________________


	CAPITOLUL I: PĂRŢILE
	Art. 1.	COMUNA VĂRBILĂU, cu sediul în comuna Vărbilău, sat Vărbilău, f.n., Centrul civic, județul Prahova, telefon 0244 / 244091 și 0244 / 244202, e-mail: primar@primaria-varbilau.ro, cod fiscal 2844197, cod IBAN _____________________________  deschis la Trezoreria Slănic, reprezentată prin CĂRBUNARU MIHAIL VASILE, având funcția de primar, în calitate de locator și 
	__________________________________ cu domiciliul în comuna Vărbilău, sat __________________, nr. ______, județul Prahova, în calitate de locatar,
	în baza Hătărârii Consiliului Local al comunei Vărbilău nr. _________ pentru aprobarea Regulamentului privind închirierea bunurilor imobile proprietate publică sau privată a comunei Vărbilău, cu destinația de garaje, locuri de parcare sau alte bunuri similare, care nu au destinații comerciale și a Hotărârii Consiliului Local al comunei Vărbilău nr. ______________ privind aprobarea impozitelor și taxelor locale pentru anul ______, înţelegem să încheiem prezentul contract de închiriere.  

	CAPITOLUL II: OBIECTUL CONTRACTULUI
	Art. 2. - Obiectul contractului îl reprezintă predarea, respectiv preluarea în chirie a terenului în suprafață de  ________ mp, pentru _______________________________

______________________________________________________________________ .
(Contractul se încheie NUMAI PENTRU amplasarea de construcții demontabile: garaje, copertine, foișoare, anexe gospodărești, sau alte bunuri similare, care nu au destinații comerciale, precum și pentru amenajarea de grădini). 

	CAPITOLUL III: DURATA
	Art. 3. (1) - Termenul de închiriere este de 1 an, cu excepția situației în care prevederile legale sau hotărârile Consiliului Local al comunei  Vărbilău vor impune încetarea contractului.
(2) Contractul de închiriere este titlu executoriu, fără notificarea prealabilă și fără punere în întârziere a titularului.
(3) Prelungirea contractului se face conform prevederilor legale privind tacita relocațiune, pe contract aplicându-se o viză de valabilitate, prețul chiriei urmând a fi actualizat conform hotărârii Consiliului Local al comunei Vărbilău privind aprobarea impozitelor și taxelor locale.
(4) Prezentul contract poate fi modificat la cerere, în cazul modificării suprafeței de teren.

	CAPITOLUL IV: CHIRIA
Art. 4. (1) Chiria este de _____ lei/m.p./an, şi se plăteşte până la data de 31 martie a fiecărui an, pentru anul în curs.
(2) Plata chiriei se face în contul ______________________________ comunei Vărbilău, sau în numerar la casieria Primăriei comunei Vărbilău.
(3) Întârzierile la plata chiriei ce depășesc 90 de zile calendaristice, atrag rezilierea de drept a contractului de închiriere, fără somație sau alte formalități suplimentare, beneficiarul contractului fiind obligat să predea terenul liber de construcții, la data indicată de cătr4 autoritatea publică locală.
(4) Valoarea chiriei se va actualiza la începutul fiecărui an calendaristic, conform hotărârii Consiliului Local al comunei Vărbilău.

CAPITOLUL V: TAXA PE TERENUL ÎNCHIRIAT
Art. 5. În conformitate cu cu dispozițiile Codului Fiscal, pentru terenurile proprietatea privată a comunei Vărbilău, date în folosință, se stabilește taxa pe teren, care reprezintă sarcina fiscală a titularilor dreptului de folosință. Taxa pe teren se achită la termenele stabilite potrivit Codului Fiscal.  

	CAPITOLUL VI: DREPTURI ȘI OBLIGAȚII
Art. 6. – Locatorul are următoarele drepturi și/sau obligații: 
a) să asigure folosința netulburată a terenului pe tot timpul închirierii;
b) să încaseze chiria, în conformitate cu dispozițiile contractului de închiriere;
c) să notifice pe locatar despre orice cauze care îl pot împiedica  să-și exercite drepturile prevăzute în prezentul contract;
	d) să controleze periodic terenul dat în folosință, în sensul folosirii acestuia potrivit destinației pentru care a fost încheiat contractul.

	Art. 7. Chiriașul are următoarele drepturi și/sau obligații:
	a) să nu aducă atingere dreptului de proprietate asupra terenului prin faptele şi actele juridice săvârşite;
	b) să achite chiria şi taxa pe teren în cuantumul şi la termenele stabilite prin contract;
	c) să folosească terenul conform destinaţiei sale;
	d) să exploateze terenul preluat în folosință ca un bun proprietar;
	e) să dezafecteze construcțiile provizorii pe cheltuiala sa, în termen de 10 zile de la notificarea transmisă de locator, în cazul nerespectării clauzelor contractuale. În cazul în care locatarul nu își îndeplinește această obligație, locatorul va executa lucrările de dezafectare pe cheltuiala sa, urmând să recupereze de la locatar suma cheltuită;
	f) să respecte normele de protecție a mediului, de salubritate și de igienă;
	g) să restituie terenul, pe bază de proces-verbal, la încetarea, din orice cauză, a contractului de închiriere, în starea în care l-a primit.
	
CAPITOLUL VII: RĂSPUNDEREA CONTRACTUALĂ
	Art. 8. (1) În cazul în care chiriaşul nu achită proprietarului chiria datorată la termenul prevăzut în prezentul contract, el datorează 1% cu titlu de majorări de întârziere, din cuantumul chiriei neachitate în termen, calculată pentru fiecare lună sau fracțiune de lună, începând cu ziua imediat următoare termenului de scadență și până la data stingerii sumei datorată inclusiv.
(2) Întârzierile la plata chiriei ce depășesc 90 de zile calendaristice, atrag rezilierea de drept a contractului de închiriere, fără somație sau alte formalități suplimentare, beneficiarul contractului fiind obligat să predea terenul liber de construcții, la data indicată de cătr4 autoritatea publică locală.
(3) În cazul în care chiriaşul foloseşte terenul contrar destinaţiei stabilite, contractul de închiriere se reziliază de plin drept, în baza unei notificări transmisă în acest sens, fără alte formalități suplimentare.
	(4) Neîndeplinirea, în parte sau în tot, a condiţiilor stabilite prin prezentul contract şi la termenele fixate, dă dreptul proprietarului, în baza unei notificări transmise, fără intervenția instanței de judecată, să considere contractul reziliat.
	(5) Notificările prevăzute la acest capitol se transmit cu 10 de zile anterior luării măsurilor. 

 	CAPITOLUL VIII: CESIUNEA CONTRACTULUI DE LOCAŢIUNE
	Art. 9. Se interzice subînchirierea în tot sau în parte a terenului închiriat ori cesiunea contractului de închiriere.
				
	CAPITOLUL IX: FORŢA MAJORĂ
	Art. 10. (1) - Forţa majoră exonerează de răspundere părţile, în cazul neexecutării parţiale sau totale a obligaţiilor asumate prin prezentul contract.
	(2) - Prin forţă majoră se înţelege un eveniment independent de voinţa părţilor, imprevizibil şi insurmontabil, apărut după încheierea contractului şi care împiedică părţile să execute total sau parţial obligaţiile asumate.
	(3) - Partea care invocă forţa majoră are obligaţia să o aducă la cunoştinţa celeilalte părţi, în scris, în maximum 5 (cinci) zile de la apariţie, iar dovada forţei majore se va comunica în maximum 15 (cincisprezece) zile de la apariţie.
	(4) - Data de referinţă este data ştampilei poştei de expediere.
	(5) - Partea care invocă forţa majoră are obligaţia să aducă la cunoştinţa celeilalte părţi încetarea cauzei acesteia în maximum 15 (cincisprezece) zile de la încetare.
	(6) - Dacă aceste împrejurări şi consecinţele lor durează mai mult de 6 (şase) luni, fiecare partener poate renunţa la executarea contractului pe mai departe. În acest caz, nici una din părţi nu are dreptul de a cere despăgubiri de la cealaltă parte, dar ele au îndatorirea de a-şi onora toate obligaţiile până la această dată.

	CAPITOLUL X: ÎNCETAREA CONTRACTULUI
	Art. 11. - (1) Contractul de închiriere încetează în cazurile următoare:
a) prin acordul părților;
b) la expirarea duratei stabilită în contractul de închiriere, dacă locatarul solicită în scris încetarea contractului;
c) în cazul în care interesul național sau local o impune, prin denunțare unilaterală de către proprietar;
d) din cauze obiective dovedite cu documente justificative prin denunțare unilaterală de către chiriaș;
e) prin decesul chiriașului, în situația în care de pe urma acestuia nu există moștenitori legali sau în cazul în care aceștia renunță la contract, după caz.
(2) În situațiile prevăzute la lit. c - d încetarea închirierii va opera după expirarea unei perioade de 10 zile de la primirea notificării făcută de către proprietar.
(3) Contractul de închiriere se reziliază de drept, fără somație sau alte formalități suplimentare, în următoarele cazuri:
a) în cazul nerespectării obligațiilor asumate prin contract;
b) în cazul nerespectării destinației terenului atribuit în folosință;
c) în cazul neachitării la termen a chiriei și a taxei pe teren, conform art. 4 alin. (3) din contract;
d) în cazul în care, prin orice modalități, se constată de către autoritatea publică locală, că beneficiarul contractului de închiriere nu mai poate face dovada deținerii în proprietate a bunului în vederea folosirii căruia s-a edificat construcția demontabilă (garaj, copertină) sau că nu mai întreprinde activitățile pentru care s-a închiriat terenul (edificare anexe gospodărești – construcții cu caracter provizoriu, amenajare de grădini ori pentru alte bunuri similare, care nu au destinații comerciale);
e) în cazul nerespectării normelor de protecție a mediului, de salubritate și igienă.
(4) La încetarea contractului de închiriere, din orice cauză, chiriașul este obligat să restituie bunul ce a fost utilizat de acesta în derularea închirierii.
	
CAPITOLUL XI: CLAUZE SPECIALE
	Art. 12. (1) – Caracterul provizoriu al construcțiilor amplasate pe terenul atribuit în folosință permite desființarea acestora în situația în care rațiuni de ordin administrativ sau urbanistic o impun.
	(2) – Ori de câtre ori intervin modificări în evidența terenurilor închiriate, de natură să conducă la modificarea cuantumului chiriei sau a locatarului, acestea vor fi efectuate numai după prezentarea unui certificat fiscal din care să rezulte că nu există obligații fiscale neachitate, în caz contrar contractul fiind considerat reziliat de drept, fără vreo altă formalitate prealabilă.
	

CAPITOLUL XII: SOLUŢIONAREA LITIGIILOR
	Art. 13. - Orice litigiu decurgând din sau în legătură cu acest contract, inclusiv referitor la validitatea, interpretarea, executarea ori desfiinţarea lui, se va soluţiona pe cale amiabilă sau de către instanţele judecătoreşti competente.

Prezentul contract s-a încheiat și semnat astăzi, ........................ în două exemplare.

  
LOCATOR, 								LOCATAR,
  COMUNA VĂRBILĂU						__________________
    	   Primar,
 Mihail Vasile Cărbunaru

